

**Tájékoztató személyes adatok kezelésével kapcsolatban**

**Viszonteladó egyéni vállalkozók forgalmi adatszolgáltatása**

Hatályos: 2022. október 1.

Az Európai Unió Általános Adatvédelmi Rendelete (a továbbiakban GDPR) alapján ezúton tájékoztatjuk Önt, hogy a nagykereskedő partnerünk által az Ön, mint egyéni vállalkozó vonatkozásában részünkre átadott személyes adatokat az alábbiak szerint kezeljük.

1. **Az adatkezelő adatai**

• Neve és székhelye: **Dreher Sörgyárak Zrt.** (1106 Budapest, Dreher Antal út 3.),

• Az adatkezelő elérhetőségei: [adat@asahibeer.hu](mailto:adat@asahibeer.hu) (e-mail), +36 70 426 0493 (telefon)

• Az adatvédelmi tisztviselő elérhetősége: [adat@asahibeer.hu](mailto:adat@asahibeer.hu)

1. **Az adatkezelésben érintettek:**

A Dreher Sörgyárak Zrt. nagykereskedő partnereitől Dreher termékeket vásárló, üzletüket egyéni vállalkozóként üzemeltető kiskereskedők, mint magánszemélyek.

1. **A kezelt személyes adatok:**
2. az egyéni vállalkozó teljes neve (család- és utónév)
3. egyéni vállalkozó adószáma
4. egyéni vállalkozó vevőkódja a nagykereskedő rendszerében
5. egyéni vállalkozó SAP kódja a Dreher Sörgyárak Zrt. rendszerében (amennyiben van)
6. Dreher termékek értékesítésével foglalkozó üzlet(ek) neve\*

\*abban az esetben minősül személyes adatnak, ha az üzlet nevében a vállalkozó neve szerepel

1. **Az adatkezelés célja:**
2. a viszonteladói promóciókhoz kapcsolódó nagykereskedői kompenzációhoz való jogosultság ellenőrzése
3. a Dreher termékek forgalmának regionális, illetve területi alapú nyomon követése
4. **Az adatkezelés jogalapja:**

Mindkét, 4. pontban megjelölt adatkezelési cél vonatkozásában: a GDPR 6. cikk (1) bekezdésének f) pontja szerinti jogalap (az adatkezelés az adatkezelő – emellett a 4/a. pontban megjelölt adatkezelési cél vonatkozásában a nagykereskedő partnerek – jogos érdekeinek érvényesítéséhez szükséges).

A 4. pont a. alpontja szerinti adatkezelési cél esetében az adatkezelő jogos érdeke, hogy ellenőrizni tudja, az adott promócióhoz tartozó termékmennyiséget vagy termékcsomagot valóban egyazon vevő vásárolta-e meg a nagykereskedőtől, ellenkező esetben (ha többen vásárolták) értelemszerűen a kedvezményt nem tudja biztosítani/kompenzálni a nagykereskedő felé.

A 4. pont b. alpontja szerinti adatkezelési cél esetében az adatkezelő jogos érdeke, hogy termékei forgalmának regionális/területi nyomon követése alapján gyártási és logisztikai kapacitásait a vevői igényeknek megfelelően tudja tervezni, továbbá az egyes értékesítési területeken, vevőkör, vevőtípusok számára a termékek forgalmát növelő promóciókat tudjon indítani.

1. **Az adatkezelés jogszabályi alapja**

Az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelet.

1. **A személyes adatok forrása**

Az adatkezelő a személyes adatokat elektronikus adattovábbítás útján azoktól a nagykereskedő partnereitől kapja meg, akik az adatkezeléssel érintett természetes személyeket (egyéni vállalkozóként működő kiskereskedőket) a Dreher termékekkel ellátják.

1. **Tájékoztatás adatfeldolgozókról; Adattovábbítás**

Az adatkezelő a jelen adatkezelési tájékoztatóban meghatározott adatkezelési tevékenységének kifejtése során mindazon nagykereskedő partnereit adatfeldolgozóként veszi igénybe, akiktől az egyéni vállalkozóként működő kiskereskedő Dreher termékeket vásárol. (Ők továbbítják részünkre az adatokat.)

A Dreher Sörgyárak Zrt. az adatokat harmadik személy részére nem továbbítja, így értelemszerűen az EGT-n kívülre vagy nemzetközi szervezet részére nem történik adattovábbítás.

1. **Az adatkezelés időtartama:**

Az adatkezelés mindaddig tart, amíg az egyéni vállalkozóként működő kiskereskedő a nagykereskedő partnerektől Dreher termékeket vásárol, továbbá az utolsó ilyen vásárlással érintett naptári évet követő 90 nap.

1. **Az érintettek jogai**

Ön bármikor tájékoztatást kérhet az Önre vonatkozó adatokkal kapcsolatos adatkezelési tevékenységről, annak körülményeiről; jogában áll kérelmezni az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.

Érintetti jogait a 12. pontban megjelölt e-mail címre megküldött e-mail útján gyakorolhatja.

1. **Panasz és jogorvoslat**

Adatvédelmi jogsértés esetén a **Nemzeti Adatvédelmi és Információszabadság Hatóság**hoz (1055 Budapest, Falk Miksa utca 9-11., http://naih.hu, telefonszám: +36 (1) 391-1400, postacím: 1363 Budapest, Pf. 9., e-mail: [ugyfelszolgalat@naih.hu](mailto:ugyfelszolgalat@naih.hu)). nyújthat be panaszt.

Ön jogosult bírósághoz fordulni jogai érvényesítése érdekében. Az ilyen eljárás megindítható az Ön szokásos tartózkodási helye szerinti tagállam bírósága előtt is. Az ilyen per Magyarországon a törvényszék hatáskörébe tartozik. A pert Ön - választása szerint - a lakóhelye vagy tartózkodási helye szerint illetékes törvényszék előtt is megindíthatja. A bíróságok (törvényszékek) illetékességéről és elérhetőségeiről az alábbi honlapon tájékozódhat: <https://birosag.hu/birosag-kereso>

1. **Automatizált döntéshozatal**

Az adatkezelés során automatizált döntéshozatalra (beleértve a profilalkotást is) nem kerül sor.

1. **Kapcsolattartás adatvédelmi kérdésben**

Az adatkezeléssel kapcsolatos egyéb tájékoztatást (beleértve az Ön érintetti jogaival kapcsolatos tájékoztatást is) az [adat@asahibeer.hu](mailto:adat@asahibeer.hu) e-mail címre küldött e-maillel kérhet az Adatkezelőtől.

A jelen Adatkezelési Tájékoztatóban nem szabályozott kérdések tekintetében a [www.dreherzrt.hu](http://www.dreherzrt.hu) weblapon az Adatvédelem-GDPR menü Szabályzat menüpontjában megtalálható Nyilvános Adatkezelési Szabályzat rendelkezései az irányadók.

**Dreher Sörgyárak Zrt.**

**Adatkezelő**